Document ID: 31999R2197

KOMMISSIONENS FORORDNING (EF) Nr. 2197/1999
af 15. oktober 1999
om ændring af forordning (EØF) nr. 548/89 og (EØF) nr. 812/89 om tarifering af visse varer i den kombinerede nomenklatur
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif(1), senest ændret ved Kommissionens forordning (EF) nr. 1835/1999(2), særlig artikel 9, og
ud fra følgende betragtninger:
(1) Kommissionens forordning (EØF) nr. 548/89(3) og (EØF) nr. 812/89(4) indeholder visse foranstaltninger vedrørende tariferingen i den kombinerede nomenklatur af bl.a. beklædningsgenstande af trikotage;
(2) bestemmelserne i Domstolens dom C-338/95 af 20. november 1997(5);
(3) der bør indføjes visse præciseringer vedrørende begrundelsen for de varer, der er omhandlet i punkt 1, 2 og 3 i bilaget til forordning (EØF) nr. 548/89 og i punkt 1, 2 og 3 i bilaget til forordning (EØF) nr. 812/89;
(4) de i denne forordning fastsatte foranstaltninger er i overensstemmelse med udtalelse fra toldkodeksudvalget -
UDSTEDT FØLGENDE FORORDNING:
Artikel 1
I kolonne 3 (Begrundelse) affattes stk. 2 i punkt 1, 2 og 3, i bilaget til forordning (EØF) nr. 548/89 og stk. 2 i punkt 1, 2 og 3, i bilaget til forordning (EØF) nr. 812/89 således: "Tarifering som natkjole er udelukket, fordi den omhandlede beklædningsgenstand efter sine objektive kendetegn uden forskel kan bæres såvel i sengen som andre steder og således ikke udelukkende eller hovedsagelig er bestemt til at bæres i sengen."
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 15. oktober 1999.

Labels: 3
12
1